Film "The Fighter" mogao bi Marku Wahlbergu donijeti nominaciju za Oskara
Film redatelja Davida O. Russella temelji se na istinoj priči o boksačkom prvaku iz siromašnog, radničkog dijela Bostona
Premda film opisuje ranu karijeru Mickyija Warda, redatelj David O. Russell kaže da je film u stvari priča o jednoj obitelji i njezinim problemima. Mickey Ward osvojio je titulu prvaka u superlakoj kategoriji 2000. godine, a karijeru je završio 2003. Mark Wahlberg i Christian Bale mogli bi biti nominirani za Oskara za uloge u filmu redatelja Davida O. Russella koji se temelji na istinoj priči o boksačkom prvaku iz siromašnog, radničkog dijela Bostona, “The Fighter.” Dickie Ecklund i njegov polubrat Micky Ward bili su prije tridesetak godina svojevrsni lokalni heroji u gradiću Lowell, u Massachusettsu. Dickie, znan i kao “ponos Lowella,” imao je kratku, obećavajuću karijeru boksača, no nade mu je uništila ovisnost o drogama. Potom se pažnja prebacuje na Mickyija. S bratom kao trenerom i majkom Alice kao menadžerom, Micky ulazi u ring, no čini se da se stalno susreće s krivim protivnicima, i da mu je suđeno da izgubi svaki meč. Nakon mnogih udaraca, pun modrica, i obeshrabren, Micky, uz podršku svoje djevojke Charlene, odlučuje da se mora suprostaviti svojoj obitelji. Želi odustati od boksa. Međutim, dobija još jednu šansu, ali uz uvjet – obitelj se mora držati podalje od njegove karijere. Micky se na kraju bori za naslov prvaka svoje kategorije. Prije toga, miri se sa svojom obitelji, nakon čega se Dicki vraća u njegov život i pruža mu podršku. Mark Wahlberg, koji tumači lik Mickyija Warda, i sam je odrastao u Massachusettsu, nedaleko mjesta gdje Dicki i Micky žive, i kaže da je znao da će ova priča biti odličan film. Pripremajući se za ulogu, Wahleberg je morao naučiti boksati, i to ne samo doslovno u ringu. Morao je naučiti kako se treba boriti s filmskim studijima da se napravi ovaj film. Kaže da je obećao cijeloj obitelji Ward – istinskim junacima ove priče - da će o njima snimiti film, zato jer mu se činilo da je to izvanredna priča i da je zbog toga niti jedan studio neće odbiti. No, kad se činilo da film na kraju ipak neće biti realiziran, Wahlberg kaže da je ipak bio odlučan i uporan - baš kao što je bio Micky Ward na svom putu do titule prvaka. Premda film opisuje ranu karijeru Mickyija Warda, redatelj David O. Russell kaže da je film u stvari priča o jednoj obitelji i njezinim problemima. Mickey Ward osvojio je titulu prvaka u superlakoj kategoriji 2000. godine, a karijeru je završio 2003. U filmu se još pojavljuju i Melissa Leo kao pretjerano brižna, no dobronamjerna majka Alice, te bivši boksački trener Mickey O’ Keefe, u ulozi samoga sebe. Veći dio filma snimljen je u Lowellu u saveznoj dravi Massachusetts.